ಸೊರ್ ಜುಆನಾ ಐನೆಸ್ ಡೆ ಲಾ ಕ್ರಜ಼್ ಅವರ ಪೂರ್ಣ ಹೆಸರು ಜುಆನಾ ಐನೆಸ್ ಡೆ ಅಸ್ಬಾಜೆ ವೈ ರಾಮಿರೆಸ್ ಡೆ ಸ್ಯಾಂಟಿಲಾನಾ ನವೆಂಬರ್ ೧೨, ೧೬೫೧ ರಲ್ಲಿ ಸ್ಯಾನ್ ಮಿಗ್ಯುಲ್ ನೆಪಾಂಟ್ಲಾ ಮೆಕ್ಸಿಕೋ ನಗರದಲ್ಲಿ ಜನಿಸಿದರು. ಇವರ ತಂದೆ ಪೆಡ್ರೊ ಮ್ಯಾನ್ಯುಲ್ ಡೆ ಆಸ್ಬಾಜೆ ಹಾಗು ತಾಯಿ ಇಸಬೆಲ್ ರಾಮಿರಜ಼್ ಇವರು ಬರೊಕ್ ಶಾಲೆಯ ಕವಯಿತ್ರಿ ಮತ್ತು ಸ್ವಯಂ ಕಲಿಕ ವಿಧ್ವಾಂಸರಾಗಿದ್ದರು. ಇವರನ್ನು ಬರಹಗಾರ್ತಿಯಾಗಿ ಮತ್ತು ಸ್ಪ್ಯಾನಿಷ್ ಚಿನ್ನಾಕಾಲದ ಯೋಗಾದಾರರಾಗಿ ಗುರುತಿಸಲಾಗಿದೆ. ಇವರು ಮೆಕ್ಸಿಕನ್ ಸಾಹಿತ್ಯದ ಸ್ಪ್ಯಾನಿಷ್ ಭಾಷೆಯಲ್ಲಿ ಮೊದಲನೆಯವರೆಂದು ಪರಿಗಣಿಸಲಾಗಿದೆ. ಇವರ ತಾಯಿಯ ಜನ್ಮಸ್ಥಳವಾದ 'ಅಮೆಕ್ಯಾಮೇಕ'ದಲ್ಲಿ ಬೆಳೆದರು. ಜುಆನಾ ಸಾರ್ವಜನಿಕವಾಗಿ ಚರ್ಚಿನ ಮಗಳೆಂದು ದಾಖಲೆಯಾಗಿದೆ ಏಕೆಂದರೆ ಜುಆನಾರ ಹೆತ್ತವರು ಅವಿವಾಹಿತರು. ಮೂರು ವಯಸ್ಸಿನಲ್ಲಿ ಜುಆನಾ ತನ್ನ ಅಕ್ಕನನ್ನು ಸ್ಕೂಲ್ ಗೆ ಹಿಂಬಾಲಿಸಿ ಶಿಕ್ಷಕರನ್ನು ಮನವರಿಕೆ ಮಾಡಿ ಯಾವ ರೀತಿ ಓದಬೇಕೆಂದು ಕೇಳಿದರು.ಜುಆನಾ ತನ್ನ ತಾತನ ಗ್ರಂಥಾಲಯದಲ್ಲಿ ಹಲವು ಪುಸ್ತಕಗಳನ್ನು ಓದಿ ಸ್ವಯಂ ಕಲಿತರು, ಮೂರು ವಯಸ್ಸಿನ ಅಂತರದಲ್ಲಿ ಇವರು ಲ್ಯಾಟಿನ್ ಭಾಷೆಯನ್ನು ಸಂಪೂರ್ಣವಾಗಿ ಓದಲು ಮತ್ತು ಬರೆಯಲು ಕಲಿತರು. ಜುಆನಾ ತಮ್ಮ ಐದನೇ ವರ್ಷದ ಅವಧಿಯಲ್ಲೇ ಲೆಕ್ಕಾಚಾರವನ್ನು ಕಲಿತರು.ಪರಮಪ್ರಸಾದದ ಬಗ್ಗೆ ತಮ್ಮ ಎಂಟನೆ ವಯಸ್ಸಿನಲ್ಲಿ ಕವನ ಬರೆದರು. ತಮ್ಮ ಹದಿಮೂರನೇಯ ವಯಸ್ಸಿನಲ್ಲಿ ಲ್ಯಾಟಿನ್ ಭಾಷೆಯನ್ನು ಮಕ್ಕಳಿಗು ಸಹ ಕಲಿಸುತ್ತಿದ್ದರು. ಇವರು ಆಜ಼್ಟೆಕ್ ಭಾಷೆಯನ್ನು ಕಲಿತು ಅದರಲ್ಲಿ ಹಲವಾರು ಸಣ್ಣ ಕವನವನ್ನೂ ಸಹ ಬರೆದರು. 

೧೬೬೪, ಹನ್ನೆರಡನೆಯ ವಯಸ್ಸಿನಲ್ಲಿ 'ಮೆಕ್ಸಿಕೊ' ನಗರದಲ್ಲಿ ತನ್ನ ಮಾವನ ಕುಟುಂಬದ ಜೊತೆ ಇರಬೇಕೆಂದು ಜುಆನಾರನ್ನು ಕಳುಹಿಸಿದರು. ಜುಆನಾ ಹುಡುಗನಾಗಿ ವೇಷಾಂತರ ಮಾಡಿ ವಿಶ್ವವಿದ್ಯಾಲಯದಲ್ಲಿ ಸೇರಲು ತನ್ನ ತಾಯಿಯ ಒಪ್ಪಿಗೆ ಕೇಳಿದರು. ಆದರೆ ಒಪ್ಪಿಗೆ ಸಿಗದ ಕಾರಣದಿಂದ ತನ್ನ ಶಿಕ್ಷಣವನ್ನು ಗುಟ್ಟಾಗಿ ಮಾಡಿದರು. ಪ್ರತಿನಿಧಿ ಹದಿನೇಳನೆಯ ವರ್ಷದ ಜುಆನಾದ ಬುದ್ಧಿಯ ಪರೀಕ್ಷೆ ಮಾಡಲು ಇಚ್ಛಿಸಿದರು. ಇದ್ದರಿಂದ ಅನೇಕ ಧರ್ಮಶಾಸ್ತ್ರರು, ತಾತ್ವಿಕರು ಮತ್ತು ಕವಿಗಳನ್ನು ಕರೆದು ಅವರ ಪ್ರಶ್ನೆಗೆ ಜುಆನಾ ಉತ್ತರ ನೀಡಬೇಕಾಗಿತ್ತು. ಇದ್ದರಿಂದ ಜುಆನಾದ ಕೀರ್ತಿ ಇಡೀ 'ಸ್ಪೇನ್' ನಲ್ಲಿ ಹರಡಿತ್ತು. ಇವರ ಕೌಶಲ್ಯದ ಆಲೋಚನೆ ಮತ್ತು ಪ್ರಯೋಗ ಮಾಡುವ ಆಸಕ್ತಿದಿಂದ,ಇವರು 'ಐಸಾಕ್ ನ್ಯೂಟನ್' ಜೊತೆ ಕುಶಲ ಮಾತುಕತೆ ಮಾಡಲು ಅವಕಾಶ ಸಿಕ್ಕಿತ್ತು.

ಕ್ರೈಸ್ತ ಸನ್ಯಾಸಿನಿ
ಕಾರ್ಯ
ಮರಣ
ಜೀವನ ಚರಿತ್ರೆ